# Gyanúgenerálás a HR-kockázatok minimalizálása érdekében - hasonlóságelemzéssel

Dr. Pitlik László, egyetemi docens, tanszékvezető, SZIE Gödöllő, GTK TATA Kiválósági Központ, Gazdasági Informatika Tanszék, MY-X munkacsoport, ill. Innospin Kft (alapító, témavezető)

2012-05-31

<http://gtk.szie.hu/munkatarsak/reszletek/pitlik_laszlo/277>, <http://tki.szie.hu/?q=node/51>,

<http://miau.gau.hu/tki/gint_2012/CV_PL_europass_hu.doc>

Média-demo: <http://192.188.246.36:8080/media/csuszkaflv>

(MY-X DVD: <http://miau.gau.hu/myx-free/index.php3?x=dvd>)

## Bevezetés

Az alábbiakban, az ITBN 2012 előadás-pályázatára való jelentkezésként (<http://www.itbn.hu/Eloadas-palyazat/itbn-2012-palyazati-feltetelek>) egy módszertani fejlesztés kerül bemutatásra, mely célja a gyanúgenerálás, eszköze a hasonlóságelemzés. A hasonlóságelemzés (bár immár termékek, szolgáltatások formájában is rendelkezésre áll,) jelen eset, mint teljes mértékben operacionalizálható, robotizálható, automatizálható, mesterséges intelligencia-alapú, univerzális gondolkodásmód kerül pozícionálásra annak érdekében, hogy a biztonsági problémák (rendezők által is felismert) egyik legkritikusabb aspektusát (a HR-t) a lehető legátfogóbban, s egyben önellenőrző és önkorlátozó módon legyünk képesek folyamatosan monitorozni. Mottó: A gépek nem korrumpálhatók, tehát minden gyanú elsődlegesen az emberre kell, hogy vonatkozzon…

## A gyanúgenerálás, mint probléma

A gyanúgenerálás lényege, hogy sok dimenzió mentén egy egységes gyanúerőteret legyünk képesek felépíteni, lényegében context free módon. A gyanú fogalma az outlier detection fogalmával rokon az elmúlt évtizedek módszertani fejlődését tekintve (<http://miau.gau.hu/miau/162/outliers.doc>). A több dimenziós gyanúmomentumok aggregálása a korábbi próbálkozások során alapvetően a megfelelő filozófiai hozzáállás hiánya miatt nem vált általános érvényűen és automatizálhatóan kezelhetővé. Addig ugyanis, amíg pl. a klaszterezés, mint módszer önmagában is önkényes, vagyis az emberi intuitív belemagyarázó képesség került matematikailag támogatásra nem is lehet valódi, objektív gyanúról beszélni. A gyanú fogalma az anti-diszkriminációs számításokhoz kell, hogy kötődjön, melyekben a vizsgált jelenségek elsődlegesen semmilyen olyan vonatkozása nem kaphat szerepet, ami ezek tartalmát, lényegét, jelentését, egymással való kapcsolatát érinti. A tény-alapú kockázat menedzsment lényege, hogy mindaddig semmi nem gyanús, amíg van matematikai esély arra, hogy az egymással összehasonlítandó objektumok egy nagy halmaz egyenrangú elemei lehessenek (vö. minden másként egyforma). A hasonlóságelemzés képes ilyen számítások (n)LP jellegű támogatására, többrétegű automatizálására, önellenőrző/önkorlátozó minőségbiztosítására. A hasonlóságelemzés önmagában is magyar fejlesztés (pl. <http://miau.gau.hu/my-x-factor-y>).

## Helyzetértékelés

Az elmúlt évtizedben a hasonlóságelemzés azonos módszertani alapokra támaszkodva folyamatosan újabb és újabb döntési problémákat vont be az automatizálhatón kezelhető feladatok körébe: (vö. <http://miau.gau.hu/miau2009/index.php3?x=e0&string=gyan.gene>, <http://miau.gau.hu/miau/152/hangacsi_szakdolgozat_2011.doc>, <http://miau.gau.hu/miau/162/szuinf_fd.doc>). A HR aspektusok közül az alábbiak érdemelnek itt és most említést:

* munkatárs kiválasztása (ideális munkatárs vs. gyanús/kockázatos munkatárs)
* munkatárs továbbképzése
* munkatárs eltávolítása
* munkacsoport kialakítása
* munkahatékonyság elemzése
* bér/teljesítmény arányok elemzése
* motivációs rendszerek kialakítása
* alternatív megoldási alternatívák rangsorolása
* hozzáférési jogok optimalizálása
* személyiség integritásának vizsgálata (<http://miau.gau.hu/miau2009/index.php3?x=e37>)
* …

## A megoldás

Jelen pályázatban a legkomplexebb megoldást, a személyiségek integritásának vizsgálata kerül bemutatásra. Kiindulásként képzeljük el, hogy minden munkatárs tetszőlegesen sok kérdőívet tölt ki egymástól függetlenül. A kérdés az, vajon ki az, aki tudatosan és/vagy gondolkodásának zavarain, különcségén keresztül gyanúsan következetlen személyiségnek tűnik? (Ha létezik ok zen viselkedés mód mögött, akkor quasi hazudik… vö. virtuális személyiség profilírozás, hazugságvizsgálat).

A megoldás teljesen context free, semmilyen tartalmi információ nem szükséges a vizsgált teszt/kérdőív-kérdésekről. Ezen kérdések értelmezési intervallumát úgy tekintjük ugyanis, mint nominális skálán felvett opciókat, melyek sorszámozásra kerülnek pl. abc-sorrend szerint.

Az n-rétegű optimlizációs eljárás exploratív modellezés keretében keresi, milyen inputkombinációnak nem illett volna előfordulnia a többi tükrében, vagyis minden egyes kérdésre adott minden egyes válasz a többi kérdésre adott összes válasz fényében levezetésre kerül. A le nem vezethetőség mértéke a gyanú, melynek annyi rétege van, ahány kérdés alapján igyekszünk inkonzisztens személyiségeket feltárni…

## Összefoglalás

A HR objektumai az egyedek, csoportok. Ezekről mindennemű, folyamatosan keletkező LOG-adat, akta alapján folyamatosan (ha kell, minden egyes adat beérkezését követően) gyanúpotenciál számítás végezhető teljesen context free, ill. megadott célok mentén. Az n-dimenziós önellenőrző számítások kijátszhatósága minimális, ugyanis ennyi dimenzióban, nem deklarált, vagyis röptében keletkező szabályrendszer mentén nem lehet képes szinte senki konspiratív módon gondolkodni. A gyanú-számítások inverze a fenntartható személyiségfejlődési utakat írja le. A feltárt tudás lépcsős függvények formájában keletkezik és szakértői rendszerként (szimulátorként, robotszakértőként) kínálható fel üzleti folyamatok számára.